**Szent István Egyetem**

a "Közalkalmazottak jogállásáról szóló" 1992. évi XXXIII. törvény 20/A. § alapján

pályázatot hirdet

**Szent István Egyetem Mezőgazdaság- és Környezettudományi Kar   
Vadvilág Megőrzési Intézet  
  
egyetemi tanársegéd**

munkakör betöltésére.

**A közalkalmazotti jogviszony időtartama:**

határozatlan idejű közalkalmazotti jogviszony

**Foglalkoztatás jellege:**

Teljes munkaidő

**A munkavégzés helye:**

Pest megye, 2100 Gödöllő, Páter Károly utca 1.

**A munkakörbe tartozó, illetve a vezetői megbízással járó lényeges feladatok:**

Bekapcsolódás a vadgazda mérnök alap- és mesterszak oktatásába, gyakorlatszervezésébe és értékelésébe nappali és levelező tagozaton egyaránt. A tanársegéd feladata döntően a vadgazdálkodás és a vadászat gyakorlatával kapcsolatos tárgyak oktatása és gyakorlatainak megtartása lesz. Szak- és diplomadolgozatok és tudományos diákkörös hallgatók témavezetése. Bekapcsolódás az Intézet kutatási programjaiba és egyéb feladataiba.

**Illetmény és juttatások:**

Az illetmény megállapítására és a juttatásokra a "Közalkalmazottak jogállásáról szóló" 1992. évi XXXIII. törvény rendelkezései az irányadók.

**Pályázati feltételek:**

* Egyetem, felsőfokú vadgazdálkodási végzettség (pályakezdőknél legalább jó minősítésű oklevél), ,
* Megkezdett doktori (PhD) tanulmányok;
* Legalább két éves szakmai tapasztalat;
* Büntetlen előélet, cselekvőképesség;
* Magyar állampolgárság vagy külön jogszabály szerint a szabad mozgás- és tartózkodás jogával rendelkező, illetve bevándorolt vagy letelepedett személy.

**A pályázat elbírálásánál előnyt jelent:**

* Befejezett, vagy befejezéshez közeli doktori tanulmányok (várható tudományos fokozat egy éven belül);
* Rokon szakterületen szerzett képzettség és gyakorlat;
* Tudományos Diákköri Konferencián díjat nyert tudományos dolgozat vagy saját kutatást bizonyító, illetve legalább társszerzővel írt publikációk;
* Képesség idegen nyelven történő oktatásra és publikálásra.

**Elvárt kompetenciák:**

* Önálló munkavégzés,
* Terhelhetőség, szervezőképesség,
* Együttműködési képesség és készség,

**A pályázat részeként benyújtandó iratok, igazolások:**

* A pályázó szakmai, tudományos tevékenységét, oktató és tudományos kutatói munkáját tartalmazó részletes önéletrajz, jelentősebb tanulmányútjainak részletes leírása;
* Oktatói, kutatói munkára vonatkozó jövőbeni tervek, elképzelések;
* Az iskolai végzettséget, tudományos fokozatot, szakmai elismerést és nyelvvizsgát igazoló oklevelek és bizonyítványok másolata. Amennyiben a pályázó végzettségét illetően idegen nyelvű okirattal (bizonyítvánnyal/oklevéllel) rendelkezik, abban az esetben a pályázónak intézkednie szükséges az adott képesítésnek az Oktatási Hivatalnál történő elismertetéséről, melyről bővebb információ az Oktatási Hivatal Magyar Ekvivalencia és Információs Központja honlapján található;
* Publikációs és hivatkozási jegyzék;
* A pályázó tegye lehetővé, hogy a tudományos publikációira vonatkozó adatok hozzáférhetőek legyenek a Magyar Tudományos Művek Tárában (www.mtmt.hu);
* Három hónapnál nem régebbi hatósági erkölcsi bizonyítvány, vagy a bizonyítvány megkéréséről szóló postai feladóvevény másolata. A büntetlen előéletre és a foglalkoztatási eltiltás hiányára vonatkozó feltételt nem kell igazolni, ha a kizáró ok hiányát a felsőoktatási intézménnyel fennállt korábbi megbízási vagy foglalkoztatási jogviszonyára tekintettel a foglalkoztatni kívánt személy már igazolta, és a korábbi jogviszony megszűnése óta legfeljebb hat hónap telt el;
* A Kar Dékáni Hivatalában beszerezhető személyi adatlap és a tudományos tevékenység nyilvántartásához szükséges adatlap;
* Nyilatkozat arra vonatkozóan, hogy a pályázat elbírálásában résztvevők a pályázati anyagba betekinthetnek.

**A munkakör betölthetőségének időpontja:**

A munkakör a pályázatok elbírálását követően azonnal betölthető.

**A pályázat benyújtásának határideje:** 2018. október 24.

A pályázati kiírással kapcsolatosan további információt Jakab Kornélia személyügyi referens nyújt, a 28/522-005/2298 -os telefonszámon.

**A pályázatok benyújtásának módja:**

* Postai úton, a pályázatnak a Szent István Egyetem címére történő megküldésével (2100 Gödöllő, Páter Károly utca 1. ). Kérjük a borítékon feltüntetni a pályázati adatbázisban szereplő azonosító számot: SZIE-MKK/897-1/2018. , valamint a munkakör megnevezését: egyetemi tanársegéd.

**és**

* Elektronikus úton Jakab Kornélia személyügyi referens Jakab.Kornelia@mkk.szie.hu oldalon keresztül.

**vagy**

* Személyesen: Jakab Kornélia személyügyi referens, Pest megye, 2100 Gödöllő, Páter Károly utca 1. .

**A pályázat elbírálásának módja, rendje:**

SZIE Foglalkoztatási Követelményrendszer szerint.

**A pályázat elbírálásának határideje:** 2018. október 31.

**A pályázati kiírás további közzétételének helye, ideje:**

* NKI és SZIE honlapja - 2018. október 9.
* SZIE illetve Kari hirdetőtábla - 2018. október 9.

**A munkáltatóval kapcsolatos egyéb lényeges információ:**

A pályázatokat a Mezőgazdaság- és Környezettudományi Kar Dékánjának kérjük benyújtani négy példányban. A pályázatokat postai úton vagy személyesen kérjük benyújtani, elektronikus úton minden esetben kérjük eljuttatni a jakab.kornelia@mkk.szie.hu e-mail címre. A Munkáltató fenntartja magának a jogot a pályázat visszavonására és érvénytelenítésére.

**A munkáltatóval kapcsolatban további információt a www.szie.hu honlapon szerezhet.**

|  |
| --- |
|  |